Diari Oficial de la Generalitat Valenciana


Sumari del DOGV 7820, del 04-07-2016 (2016/5112)

RESOLUCIÓ de 30 de juny de 2016, del director general de Relacions amb les Corts, per la qual es disposa la publicació del conveni marc entre la Generalitat, a través de l'Agència de Seguretat i Resposta a les Emergències, i l'Associació Valenciana de Meteorologia Josep Peinado (AVAMET), per a l'accés a la informació generada per AVAMET d'interés per al seguiment de les situacions d'emergència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5112


Data del document
:   30-06-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de juny de 2016, del director general de Relacions amb les Corts, per la qual es disposa la publicació del conveni marc entre la Generalitat, a través de l'Agència de Seguretat i Resposta a les Emergències, i l'Associació Valenciana de Meteorologia Josep Peinado (AVAMET), per a l'accés a la informació generada per AVAMET d'interés per al seguiment de les situacions d'emergència. [2016/5112]  
La Generalitat, a través de l'Agència de Seguretat i Resposta a les Emergències, i l'Associació Valenciana de Meteorologia Josep Peinado (AVAMET), han subscrit, prèvia tramitació reglamentària, el dia 25 de juny de 2016, un conveni marc per a l'accés a la informació generada per AVAMET d'interés per al seguiment de les situacions d'emergència.  
  
En compliment del que estableix l'article 20 del Decret 176/2014, de 10 d'octubre, del Consell, pertoca la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 417/2016 i que figura com a annex d'aquesta resolució.  
  
València, 30 de juny de 2016.- El director general de Relacions amb les Corts: Antonio Torres Salvador.  
  
Conveni marc de col·laboració entre la generalitat, a través de l'Agència de Seguretat i Resposta a les Emergències, i l'associació Valenciana de Meteorologia Josep Peinado (AVAMET), per a l'accés a la informació generada per AVAMET d'interés per al seguiment de les situacions d'emergència.  
  
València, 25 de juny de 2016  
  
Reunits  
D'una part, la Generalitat, representada pel director general de l'Agència de Seguretat i Resposta a les Emergències, José M.ª Ángel Batalla, en virtut del que estableix l'article 1 del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, així com l'apartat cinqué de la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat,  
D'un altra part, Antonio Martínez Blasco, que actua en nom i representació de l'Associació Valenciana de Meteorologia Josep Peinado AVAMET, nomenat com a president en la reunió extraordinària de l'assemblea general, celebrada el dia 10 de gener de 2015 i amb facultats per a subscriure el present conveni, d'acord amb el que estableixen els estatuts de l'Associació, aprovats per l'assemblea general extraordinària de 9 de gener de 2016.  
Intervenen els esmentats en la representació i amb les facultats que els seus respectius càrrecs els confereix, reconeixent-se recíprocament capacitat i legitimació per a atorgar i firmar el present conveni marc de col·laboració i amb aqueste fi,  
  
Exposen  
Primer. Que la Generalitat té atribuïts el compliment de les missions i l'exercici de les competències que corresponen a l'Administració autonòmica, en virtut del que disposa la Llei 17/2015, de 9 de juliol, del Sistema Nacional de Protecció Civil i normativa complementària, així com el que disposa la Llei 13/2010, de 23 de novembre, de Protecció Civil i Gestió d'Emergències de la Generalitat  
Segon. Que l'Associació denominada Associació Valenciana de Meteorologia Josep Peinado AVAMET s'acull al que disposa la Llei Orgànica 1/2002, de 22 de març, reguladora del dret d'associació, i a la Llei 14/2008, de 18 de novembre, d'Associacions de la Comunitat Valenciana, i a l'empara del que disposa l'article 22 de la Constitució, i aquesta no té ànim de lucre  
Tercer. Que entre els fins de l'Associació es troba el de col·laborar, dins de les possibilitats de l'Associació, amb les autoritats en matèria que es referisca a la meteorologia. Per al compliment dels fins de la Associació, es preveu l'establiment de convenis de col·laboració amb altres associacions o entitats públiques o privades per a enriquir la base de coneixement de l'Associació  
Quart. Que la planificació de protecció civil de la Comunitat Valenciana preveu el seguiment de les variables meteorològiques relacionades amb els riscos d'origen natural amb una component meteorològica, així com la avaluació de les dites variables meteorològiques que condicionen l'evolució de les diferents situacions d'emergència.  
  
Quint. Que per a efectuar l'anàlisi dels riscs que figuren en els diferents plans de protecció civil, és necessari en molts casos disposar de les dades històriques de la incidència dels fenòmens meteorològics en un àmbit territorial concret.  
Tenint en compte el que s'ha exposat, les parts, amb el propòsit de fer el més eficaç possible la participació dels recursos materials i humans d'AVAMET en l'activació dels plans de protecció civil, així com anàlisi i seguiment de les situacions d'emergència, acorden subscriure el present conveni marc, de conformitat amb les següents  
  
  
Clàusules  
  
Primera. Finalitat de l'acord  
El present acord té com a finalitat establir protocols de col·laboració a desenvolupar conjuntament entre la Generalitat, a través de la Direcció General de l'Agència de Seguretat i Resposta a les Emergències, i AVAMET, orientades a definir l'intercanvi d'informació entre ambdues institucions, sobre els bancs de dades climatològiques, així com la incidència real que les emergències tenen en el territori, i també assegurar una òptima utilització dels recursos humans i materials d'ambdós institucions, en situacions de preemergència i emergència o qualsevol altra en què, a criteri de les parts, s'establisca.  
  
La concreció de les activitats esmentades, es realitzarà en els corresponents convenis específics que es subscriguin a l'efecte.  
  
Segona. Formació i divulgació  
A l'objecte d'aprofundir en les activitats d'ambdós organismes, la Generalitat, a través de la Direcció General de l'Agència de Seguretat i Resposta a les Emergències, podrà assistir i participar a les reunions i trobades d'associats.  
Així mateix, es podran organitzar de manera conjunta conferències i jornades divulgatives i educatives.  
  
Tercera. Programes d'exercicis  
A fi de verificar, i si és el cas, millorar, els procediments operatius i de coordinació prèviament establerts, es programaran exercicis conjunts d'activació dels mecanismes de coordinació que per ambdues parts i fruit de present conveni marc de col·laboració, s'establisquen.  
  
  
Quarta. Instal·lació d'estacions meteorològiques  
En les futures propostes d'ubicació d'estacions meteorològiques, l'Associació podrà consultar el criteri de l'Agència de Seguretat i Resposta a les Emergències respecte dels punts d'interès que propose l'Associació.  
  
Quinta. Participació d'AVAMET en el suport a la gestió de les emergències  
Després de la firma del present conveni, es procedirà per part d'ambdós organismes a identificar la informació que AVAMET pot facilitar al Centre de Coordinació d'Emergències de la Generalitat, així com les vies de contacte entre ambdós organismes i els mecanismes de col·laboració mútua en activitats de suport i assessorament tècnic i en la gestió d'emergències.  
  
Sexta. Intercanvi de dades  
Les dades meteorològiques que puguen ser generades per l'Agència de Seguretat i Resposta a les Emergències es posaran a disposició d'AVAMET en el format més adequat que ambdues parts acorden.  
  
  
Sèptima. Comissió mixta   
Es constituirà una comissió de seguiment composta per tres representants de la Generalitat i dos d'AVAMET. La presidència d'aquesta comissió l'exercirà la persona responsable de la direcció general competent en matèria d'emergències o personal funcionari en qui delegue.  
  
Aquesta comissió tindrà com a funcions:  
a) Resoldre els dubtes que puguen sorgir en la interpretació i aplicació del present conveni.  
b) Servir de mecanisme per a facilitar els contactes i acords entre ambdós institucions que siguen necessaris per a la consecució dels fins que inspira la firma del present document.  
c) Esta comissió podrà reunir-se a sol·licitud de qualsevol de les parts i, com a mínim, una vegada a l'any.  
Les còpies de les actes de les reunions d'aquesta comissió, així com els acords o informes que s'emeten en el desenvolupament i execució de les funcions assignades a la comissió, seran remeremetresos a la sotssecretaria del departament que tinga atribuïdes les competències en matèria d'emergències.  
  
Octava. Clàusula de no increment de despesa  
La implementació i posterior desenvolupament d'aquest acord no podrà tindre cap incidència en la dotació de tots i cada un dels capítols de despesa assignats a les parts firmants, i en tot cas haurà de ser atès amb els mitjans personals i materials de cada un dels departaments que participen en execució del dit conveni.  
  
Novena. Naturalesa del conveni  
El present conveni, que té naturalesa administrativa, es regularà pel que estableix aquest, pel que disposa la Llei 39/2015, d'1 d'octubre, del Procediment Administratiu Comú de les Administracions Públiques, quedant exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic  
  
Desena. Protecció de dades  
Cada una de les entitats firmants, serà responsable del compliment de la normativa reguladora del tractament de dades de caràcter personal, i es comprometen a complir al que disposa la Llei Orgànica 15/1999, de 13 de desembre, de protecció de dades de caràcter personal.  
  
  
Onzena. Vigència  
El present conveni marc tindrà una vigència expressa de cinc anys a comptar des de la data de la seua firma, excepte denúncia expressa per qualsevol de les parts que, si és el cas, haurà de ser comunicada a l'altra part almenys amb dos mesos d'antelació.  
No obstant, les parts podran procedir a la seua rescissió en cas d'impossibilitat sobrevinguda de complir el fi, així com acord mutu de les parts. En aquest cas. qualsevol de les parts haurà de manifestar a l'altra la seua voluntat de donar-lo per extingit, amb una antelació mínima d'un mes al venciment del seu termini de vigència o qualsevol de les seues pròrrogues  
  
Dotzena. Jurisdicció  
Les qüestions litigioses que puguen sorgir en la interpretació o en el compliment del present conveni es residenciaran en l'ordre jurisdiccional contenciós-administratiu.  
  
Tretzena. Publicitat  
En compliment del que estableix l'article 9.1.c de la Llei 2/2015, de 2 de abril, de la Generalitat, de Transparència, Bon Govern i Participació Ciutadana de la Comunitat Valenciana, el present conveni, després de la seua signatura es publicarà en la pàgina web de la conselleria o organisme autònom competent en matèria d'emergències.  
  
I com a prova de conformitat, els representants de les parts firmen per duplicat el present conveni marc.  
  
El director general de l'Agència de Seguretat i Resposta a les Emergències: José M.ª Ángel Batalla.  
El president de l'Associació Valenciana de Meteorologia Josep Peinado, AVAMET: Antonio Martínez Blasco.